Forslag til EUROPA-PARLAMENTETS OG RÅDETS AFGØRELSE om anvendelse af EU's Solidaritetsfond i overensstemmelse med punkt 3 i den interinstitutionelle aftale af 7. november 2002 mellem Europa-Parlamentet, Rådet og Kommissionen om finansieringen af Den Europæiske Unions Solidaritetsfond, som supplerer den interinstitutionelle aftale af 6. maj 1999 om budgetdisciplin og forbedring af budgetproceduren

(forelagt af Kommissionen)

BEGRUNDELSE

I henhold til den interinstitutionelle afgørelse af 7. november 2002 [1] kan Den Europæiske Unions Solidaritetsfond anvendes via en fleksibilitetsmekanisme med et årligt loft på 1 mia. EUR, sådan at loftet for et givet udgiftsområde i de finansielle overslag kan overskrides. De nærmere regler for tildeling af støtte findes i Rådets forordning om oprettelse af Den Europæiske Unions Solidaritetsfond [2].

[1] EFT C 283 af 20.11.2002, s. 1.

[2] EFT L 311 af 14.11.2002, s. 3.

Portugals ansøgning om støtte fra EU's Solidaritetsfond i forbindelse med brandkatastrofen i Portugal blev modtaget den 13. august 2003; på grundlag af ansøgningen er den direkte skade opgjort således:

// Samlet direkte skade

Brandkatastrofe i Portugal // 946,489 mio. EUR

På grundlag af en gennemgang af ovennævnte ansøgning [3] og i betragtning af den maksimale støtte, der kan ydes fra fonden, og mulighederne for omfordeling af bevillingerne under det udgiftsområde, hvor yderligere udgifter er nødvendige, foreslår Kommissionen, at der via EU's Solidaritetsfond anvendes et beløb på i alt 31,655 mio. EUR, som overføres til udgiftsområde 3 i de finansielle overslag.

[3] Meddelelse til Kommissionen fra Michel Barnier, Michaele Schreyer og Franz Fischler om en ansøgning fra Portugal om anvendelse af Den Europæiske Unions Solidaritetsfond i forbindelse med brandkatastrofen i Portugal.

Kommissionen vil forelægge et foreløbigt forslag til ændringsbudget (FFÆB) med henblik på at opføre særlige forpligtelsesbevillinger på 2003-budgettet, jf. punkt 4 i den interinstitutionelle aftale af 7. november 2002.

2003/0206 (COD)

Forslag til EUROPA-PARLAMENTETS OG RÅDETS AFGØRELSE om anvendelse af EU's Solidaritetsfond i overensstemmelse med punkt 3 i den interinstitutionelle aftale af 7. november 2002 mellem Europa-Parlamentet, Rådet og Kommissionen om finansieringen af Den Europæiske Unions Solidaritetsfond, som supplerer den interinstitutionelle aftale af 6. maj 1999 om budgetdisciplin og forbedring af budgetproceduren

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til den interinstitutionelle aftale af 7. november 2002 mellem Europa-Parlamentet, Rådet og Kommissionen om finansieringen af Den Europæiske Unions Solidaritetsfond, som supplerer den interinstitutionelle aftale af 6. maj 1999 om budgetdisciplin og forbedring af budgetproceduren [4], særlig punkt 3,

[4] EFT C 172 af 18.06.1999, s. 1.

under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond [5],

[5] EFT L 311 af 14.11.2002, s. 3.

under henvisning til forslag fra Kommissionen, og

ud fra følgende betragtninger:

(1) Den Europæiske Union har oprettet en EU-Solidaritetsfond ("fonden") for at vise solidaritet med befolkningen i katastroferamte områder.

(2) Portugal fremsendte den 13. august 2003 en ansøgning om anvendelse af fonden i forbindelse med brandkatastrofen.

(3) Den interinstitutionelle aftale af 7. november 2002 giver mulighed for at anvende fonden inden for et årligt loft på 1 mia. EUR.

(4) Brandkatastrofen i Portugal opfylder betingelserne for fondens anvendelse -

TRUFFET FØLGENDE AFGØRELSE:

Artikel 1

Inden for rammerne af Den Europæiske Unions almindelige budget for regnskabsåret 2003 anvendes der via Den Europæiske Unions Solidaritetsfond et beløb på 31,655 mio. EUR i forpligtelsesbevillinger.

Artikel 2

Denne afgørelse offentliggøres i Den Europæiske Unions Tidende.

Udfærdiget i Bruxelles, den

På Europa-Parlamentets vegne På Rådets vegne

Formand Formand